Oscar-gaalassa 2020 elokuva sai yhden ehdokkuuden: ”Into the Unknown” kilpaili parhaasta laulusta, mutta palkinnon sai Elton Johnin ”I’m Gonna Love Me Again”. Gaalassa Idina Menzel myös esitti kappaleen yhdeksän muun Elsan ääninäyttelijän kanssa. Elokuva sai kuitenkin kaksi animaatioalan Annie-palkintoa, kun se palkittiin parhaista animaatiotehosteista (Animated Effects in an Animated Feature Production) ja Josh Gad (Olafin ääninäyttelijä) palkittiin ääninäyttelystä.